kardosdrur/scandi-wiki huggingface dataset:
Calendar Girls

Calendar Girls er en britisk komediefilm fra 2003 instrueret af Nigel Cole. Produceret af Buena Vista International og Touchstone Pictures. Filmens manuskript er udarbejdet af Tim Firth og Juliette Towhidi, der bygger på en sand historie om en gruppe middelaldrende Yorkshire-kvinder, der producerede en årskalender med intime billeder, som led i et velgørenhedsprojekt. Filmen har Helen Mirren og Julie Walters i hovedrollerne.

Udgivelse

Modtagelse i Danmark 
Filmen havde premiere i 40 danske biografer i januar 2004. Filmen solgte 218.656 billetter i Danmark. I 2010 blev den opført ved Odense Teater, under instruktion af Tim Firth.

Referencer

Eksterne henvisninger 

 

Amerikanske film fra 2003
Engelsksprogede film
Britiske film fra 2003
Dramafilm fra USA
Dramafilm fra Storbritannien
Komediefilm fra Storbritannien
Komediefilm fra USA
Ben Finegold

Benjamin Philip Finegold (født september 6, 1969 Detroit, Michigan ) er en amerikansk skak stormester og underviser i skak.

Finegold blev født i en jødisk skakfamilie, søn af skakmesteren Ron Finegold og hans kone Rita. Han blev USCF- mester i en alder af 14, seniormester som 16-årig, international mester som 20-årig og stormester i 40-årsalderen.

Nævneværdige resultater 
Finegold fik en delt første plads i 1994 (Chicago, Illinois) og 2007 (Cherry Hill, New Jersey) US Open Chess Championships. Han fik også en delt førsteplads (og opnåede en stormesternorm) i 2002 World Open (Philadelphia, Pennsylvania), og først i 2005 og 2008 National Open Chess Championships (Las Vegas, Nevada). Han blev rangeret som en af de 40 bedste spillere i USA på USCF-listen i august 2013. Finegold har deltaget i ni amerikanske skakmesterskaber: 1994 (Key West, Florida), 1999 (Salt Lake City, Utah), 2002 (Seattle, Washington), 2005 (La Jolla, Californien), 2006 (San Diego, Californien), 2008 (Tulsa, Oklahoma), 2010 (Saint Louis, Missouri), 2011 (Saint Louis, Missouri) og 2013 (Saint Louis, Missouri).

I september 2009 fik han endelig stormestertitlen. I den periode var han tilknyttet Saint Louis Chess Club (tidligere Chess Club og Scholastic Center of Saint Louis), hvilket han var indtil den 14. august 2012, hvor han filmet et antal YouTube-videoer om skak.

Han har været kommentator ved US Chess Championship, US Junior Chess Championship og Sinquefield Cup, og han holdt ofte livlige og ofte humoristiske instruktionsforedrag på Saint Louis Chess Club.   Finegolds foredrag er tilgængelige på YouTube- kanalerne i Saint Louis Chess Club samt kanalen for Chess Club og Scholastic Center i Atlanta, hvor han var medstifter.

Referencer

Eksterne henvisninger 
 

Skakspillere fra USA
Skakstormestre fra USA
Marvin, Welch & Farrar

Marvin, Welch & Farrar ( 1970-1973) var en engelsk/australsk vokal trio bestående af The Shadows 2 guitarister Hank Marvin - født 28. oktober 1941 i Newcastle, Bruce Welch født 2. november 1941 i Newcastle og den australske guitarist og komponist fra gruppen The Strangers John Farrar født 8. november 1946 i Melbourne.

Gruppen blev dannet i juli 1970 efter The Shadows midlertidige opløsning. Musikken var egne kompositioner med inspiration fra den amerikansk/engelske gruppe Crosby, Stills & Nash. Gruppens kompositioner var meget melodiske, og lagde i høj grad vægt på vokal harmonier i kompositionerne. De indspillede to lp´er - Marvin, Welch & Farrar (1971) og Second Opinion (1971). Efter disse to studie lp´er uden større succes, forlod Welch gruppen. Marvin & Farrar fortsatte , og gruppen var i 1972 backing band for Cliff Richard på en turné til fjernøsten, hvor der blev indspillet en dobbelt live indspilning Cliff Goes East (1972). I 1973 indspillede de lp´en Marvin & Farrar (1973) som heller ikke fik synderlig opmærksomhed. Efter dette opløstes gruppen i marts 1973, og The Shadows blev gendannet, nu med besætningen Hank Marvin, Bruce Welch, Brian Bennett og John Farrar.

Diskografi 
 Marvin, Welch & Farrar (1971)*
 Second Opinion (1971)*
 Live at the BBC (1970-1972) - live sessions fra tv*
 Cliff Goes East (1972) - en side med Marvin/Farrar og resten Med Cliff Richard*
 Marvin & Farrar (1973)*

Kompilations diskografi 
 Step from The Shadows - (1986)*
 A Thousand Conversations - Best of Marvin, Welch & Farrar - (1997)*

Singel diskografi  
 Faithful / Mr. Sun – (1971)*
 Lady Of The Morning / Tiny Robin – (1971)*
 Marmaduke / Strike A Light – (1972)*
 Faithful / Brownie Kentucky - (1971)*

Marvin / Farrar 
 Music Makes My Day / Skin Deep - (1973)*
 Small And Lonely Light / Galadriel (Spirit Of Starlight) - (1973)*

Kilde 
 om Marvin, Welch & Farrar på en.wikipedia.org/wiki
 

Rockgrupper fra Storbritannien
Musikgrupper fra 1970
Musikgrupper opløst i 1973
J. Georg Bednorz

Johannes Georg Bednorz (født 16. maj 1950) er en tysk fysiker, der modtog nobelprisen i fysik i 1987 sammen med K. Alex Müller for at opdage højtemperatur-superleder i keramik.

Referencer

Eksterne henvisninger 

Fysikere fra Tyskland
Nobelprismodtagere i fysik
Nobelprismodtagere fra Tyskland
Kælk under vinter-OL 2018 – Hold

Holdkonkurrencen i kælk ved vinter-OL 2018 blev afholdt den 15. februar 2018 i Alpensia Sliding Centre nær Pyeongchang, Sydkorea.

Resultater 
Eventet blev afholdt den 21:30.

Referencer

Eksterne henvisninger 
 Official Results Book – Luge

Kælkning under vinter-OL 2018
Jakob Femerling

Jakob Femerling Andersen (født 4. maj 1990) er en dansk skuespiller, uddannet på Statens Teaterskole i 2015. Han er nok bedst kendt fra Tinka og Kongespillet hvor han spiller Birk, fra tv-serien Dicte hvor han har spillet Baldur og fra filmen Gidseltagningen hvor han spiller Sune.

Filmografi

Eksterne henvisninger 
 

Tv-skuespillere fra Danmark
Teaterskuespillere fra Danmark
Studenter fra Ordrup Gymnasium
Personer fra Gilleleje
Summit Camp

Summit Camp også kaldet Summit Station er en forskningsstation på toppen af Grønlands indlandsis, der er beboet hele året rundt. De præcise koordinater varierer, da isen, som den ligger på, flytter sig. De angivne koordinater er fra juli 2009. Forskningsstationen ligger 3216 moh. Den er typisk befolket af fem personer om vinteren og maksimalt 38 personer om sommeren. Forskningsstationen bliver drevet af det amerikanske CH2M HILL Polar Services med støtte fra den amerikanske National Science Foundation. Det kræver en tilladelse fra Dansk Polarcenter under Grønlands Landsting at besøge stationen.

Referencer 

Byer på Grønland
Baltic and International Maritime Council

Baltic and International Maritime Council, også kendt som BIMCO, er en dansk verdensomspændende NGO og søfartsorganisation stiftet i 1905, med ca. 1.900 medlemmer og hovedsæde i Bagsværd.

BIMCO varetager skibsfartserhvervets interesser i International Maritime Organization og andre internationale fora.

Organisationen The Baltic and White Sea Conference blev grundlagt i 1905, da en gruppe skibsejere, blandt andre Johan Hansen  fra rederiet C.K. Hansen, var samlet i København. Formålet var at etablere et kartel, så skibsejerne omkring Østersøen kunne aftale fragtpriser.

Referencer

Ekstern henvisning 

Etableret i 1905
Søfart
Brancheforeninger i Danmark
Bagsværd
Qvartz

Qvartz er et nordisk funderet konsulenthus med fokus på ledelsesstrategi. QVARTZ har ca. 450 medarbejdere fordelt på kontorer i København, Stockholm, Oslo, Hamborg, Singapore, New York City, Sydney og Manila  og rådgiver offentlige og private, danske og internationale virksomheder inden for bl.a. strategi, transformation, bæredygtighed, commercial excellence, driftsledelse, den offentlige sektor og marketing. Industrierne, som Qvartz rådgiver, dækker bl.a. energi, detailhandel, private equity, B2B, transport, logistik, sundhedssektoren, finanssektoren m.fl. 

Qvartz blev grundlagt i 2002 af Torsten Hvidt og Hans Henrik Beck, der begge er partnere i virksomheden. Qvartz er struktureret som et partnerselskab. 

Qvartz er medejer af søstervirksomhederne Qvartz Analytics, der rådgiver virksomheder inden for bl.a. big data og kunstig intelligens, samt Vertical Strategy, der rådgiver virksomheder inden for bl.a. innovation og forretningsudvikling.

Qvartz blev i april 2020 købt af det amerikanske management konsulenthus Bain & Company, og eksisterer nu sammen med Vertical Strategy og Qvartz Analytics under navnet Bain & Company Nordics.

Referencer 

Managementfirmaer i Danmark
Etableret i 2002
Fenders

Fenders er et dansk band, som har deltaget i Dansk Melodi Grand Prix i 1982, 1986, 1992 og 2000, hvor de blev henholdsvis nr. 4, 3, 3 og 6.

Bandet blev startet i 1975 af Arne Østergaard, Helge Engelbrecht og Keld Christiansen.

Eksterne henvisninger 
 

Popgrupper fra Danmark
Musikgrupper fra 1975
Deltagere ved Dansk Melodi Grand Prix 1982
Deltagere ved Dansk Melodi Grand Prix 1986
Deltagere ved Dansk Melodi Grand Prix 1992
Deltagere ved Dansk Melodi Grand Prix 2000
Agata Kornhauser-Duda

Agata Kornhauser-Duda (født 2. april 1972) er Polens førstedame som præsident Andrzej Dudas kone.

Baggrund 
Agata Kornhauser-Duda blev født i Kraków og var barn af poeten Julian Kornhauser og Alicja Wojna. Hun har en bror ved navn Jakub som er poet og oversætter.

Hun har været gift med Andrzej Duda siden 21. December 1994. Sammen har parret en datter ved navn Kinga.

Ægtefæller til nationale ledere
Personer fra Kraków
Tobias Wendl

Tobias Wendl (født 16. juni 1987) er en tysk kælker, der er seksdobbelt olympisk mester og har vundet talrige EM- og VM-medaljer, primært i toerkælk sammen med Tobias Arlt.

Wendl gjorde sig første gang bemærket på den internationale scene, da han i 2008 vandt VM-sølv i toerkælk. Siden har han vundet en lang række medaljer ved både EM og VM, primært i toerkælk.

Hans første OL var vinter-OL 2014 i Sotji, hvor han deltog i toerkælk og stafet for blandede hold. I toerkælk stillede han op sammen med Tobias Arlt, og parret var hurtigst i begge gennemløb, så de sikrede sig guldet i sikkert foran de østrigske brødre Andreas og Wolfgang Linger, der fik sølv, og de lettiske tvillinger Andris og Juris Šics, der fik bronze. I stafetten var toeren med Arlt og Wendl sidste kælk på turen, hvor Natalie Geisenberger og Felix Loch havde sat kursen i disciplinen, der var på det olympiske program for første gang. Alle de tyske deltagere havde vundet guld i andre discipliner ved samme OL, så de var favoritter og levede op til værdigheden ved at sejre med mere end et sekund ned til nummer to fra Rusland, der selv var mere end et halvt sekund bedre end de lettiske bronzevindere.

Wendl var også med ved vinter-OL 2018 i Pyeongchang, og han deltog i de samme to discipliner som fire år tidligere. Igen kørte han toerkælk sammen med Tobias Arlt, og som regerende olympiske mestre samt verdensmestre fra alle tre foregående år var de storfavoritter. De levede op til værdigheden og vandt begge gennemkørsler, så de samlet var næsten 0,1 sekund hurtigere end østrigerne Peter Penz og Georg Fischler, der vandt sølv, mens tyskerne Toni Eggert og Sascha Benecken sikrede sig bronze. I stafetten bestod det tyske hold igen af kælkere (Geisenberger, Johannes Ludwig, Wendl og Arlt), der allerede havde vundet medaljer ved legene, og de sikrede sig sejren foran Canada og Østrig.

Ved vinter-OL 2022 i Beijing deltog han igen sammen med Tobias Wendl i toerkælk og stafet. I toeren var de blandt favoritterne, men det var landsmændene Toni Eggert og Sascha Benecken, der førte i World Cup'en. Wendl og Arlt vandt ikke desto mindre løbet i tiden 1.56,653 minutter foran Eggert og Benecken på 1.56,752 minutter, mens østrigerne Thomas Steu og Lorenz Koller fik bronze med 1.57,164 minutter. Dagen efter blev der kørt stafet, hvor holdet fra forrige OL, Geisenberger, Ludwig, Wendl og Arlt, igen sikrede sig guldet, denne gang foran Østrig og Letland.

Referencer

Eksterne henvisninger 
 Hjemmeside for Wendl og Arlt
 

Personer fra Aachen
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Kælkere fra Tyskland
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Olympiske mestre fra Tyskland
Medaljevindere ved vinter-OL 2014
Medaljevindere ved vinter-OL 2018
Medaljevindere ved vinter-OL 2022
Just Mercy

Just Mercy er en amerikansk juridisk dramafilm, som er instrueret af Destin Daniel Cretton, med Michael B. Jordan, Jamie Foxx, Rob Morgan, Time Blake Nelson, Rafe Spall og Brie Larson som hovedroller. Filmen fortæller den ægte historie om Walter McMillian, som med hjælp fra en ung forsvarsadvokat, Bryan Stevenson, appellerer sin morddom. Filmen er baseret på erindringsbogen af samme navn af Bryan Stevenson.

Den havde verdenspremiere ved Toronto International Film Festival den 6. september 2019 og er planlagt til at blive udgivet i biografer den 25. december 2019 af Warner Bros. Pictures.

Forudsætning 
Advokaten Bryan Stevenson tager sagen om Walter McMillian, en mand, der uretmæssigt er fængslet for drabet på en hvid kvinde.

Rollebesætning 

 Michael B. Jordan som Bryan Stevenson
 Jamie Foxx som Walter McMillian
 Brie Larson som Eva Ansley
 Rob Morgan som Herbert Richardson
 Tim Blake Nelson som Ralph Myers
 Rafe Spall som Tommy Champan
 O'Shea Jackson Jr. som Anthony Ray Hinton
 Lindsay Ayliffe som dommer Foster
 CJ LeBlanc som John McMillan
 Ron Clinton Smith som Woodrow Ikner
 Dominic Bogart
 Hayes Mercure som Jeremy
 Karan Kendrick som Minnie McMillian
 Kirk Bovill som David Walker
 Terence Rosemore som Jimmy
 Darrell Britt-Gibson som Darnell Houston

Produktion 
Udviklingen af filmen begyndte i 2015, da Broad Green Production ansatte Destin Daniel Cretton til at instruere, med Michael B. Jordan sat til at være stjernen i filmen. I december 2017 erhvervede Warner Bros. distributionsrettighederne for filmen, efter at Broad Green Productions gik konkurs. I juli 2018 fik Jamie Foxx en rolle i filmen. I august 2018 fik Brie Larson, O'Shea Jackson Jr. og Time Blake Nelson en rolle, og filmoptagelserne startede i Montgomery, Alabama den 30 august. I oktober 2018 kom Dominic Bogart, Hayes Mercure og Karan Kendrick med i filmen.

Udgivelse 
Filmen havde sin verdenspræmierer ved Toronto Internation Film Festival den 6 september, 2019. Filmen vil derudover modtage en priskvalificeret, begrænset udgivelse den 25 december, 2019. Filmen er derefter sat til at blive udgivet verden over den 17 januar, 2020

På vurderings aggregatet, Rotten Tomatoes, har filmen en godkendelsesgrad på 81%, som er baseret på 54 anmeldelser, og en gennemsnitlig score på 6,55/10. Webstedets kritiske konsensus lyder: "Just Mercy dramatiserer en uretfærdighed i det virkelige liv, med solide ydeevner, stabil instruktionshånd og nok påtrængende nødvendighed til at overvinde en vis grad af oprigtig advokatur" På Metacritic, har filmen en vægtet gennemsnitskarakter på 65 ud af 100, som er baseret på 15 kritikere. Dette indikere "generelt gunstige anmeldelser"

Referencer

Eksterne henvisninger 
 

Amerikanske film fra 2019
Engelsksprogede film
Film instrueret af Destin Daniel Cretton
Dramafilm fra USA
Flakkfjorden

Flakkfjorden er en del af Trondheimsfjorden, der ligger  mellem Byneset i syd og Rissa i nord, i Trøndelag fylke i Norge. I vest går den over i Korsfjorden, i øst Strindfjorden.

Flakkfjorden krydses af færgeforbindelsen mellem Flakk og Rørvik, som er del af fylkesvej 715.

Kilder og henvisninger 

 

Fjorde i Trøndelag
Trondheimsfjorden
Rissa
Væver (efternavn)

Væver er et efternavn, der henviser til blandt disse personer:

 Andreas Væver
 Jens Jensen Væver

Danske efternavne
Tobias Arlt

Tobias Arlt (født 2. juni 1987) er en tysk kælker, der er seksdobbelt olympisk mester og har vundet talrige EM- og VM-medaljer, primært i toerkælk sammen med Tobias Wendl.

Arlt gjorde sig første gang bemærket på den internationale scene, da han i 2008 vandt VM-sølv i toerkælk. Siden har han vundet en lang række medaljer ved både EM og VM, primært i toerkælk.

Hans første OL var vinter-OL 2014 i Sotji, hvor han deltog i toerkælk og stafet for blandede hold. I toerkælk stillede han op sammen med Tobias Wendl, og parret var hurtigst i begge gennemløb, så de sikrede sig guldet i sikkert foran de østrigske brødre Andreas og Wolfgang Linger, der fik sølv, og de lettiske tvillinger Andris og Juris Šics, der fik bronze. I stafetten var Arlt sidste mand på turen, hvor Natalie Geisenberger, Felix Loch og Tobias Wendl havde sat kursen i disciplinen, der var på det olympiske program for første gang. Alle de tyske deltagere havde vundet guld i andre discipliner ved samme OL, så de var favoritter og levede op til værdigheden ved at sejre med mere end et sekund ned til nummer to fra Rusland, der selv var mere end et halvt sekund bedre end de lettiske bronzevindere.

Arlt var også med ved vinter-OL 2018 i Pyeongchang, og han deltog i de samme to discipliner som fire år tidligere. Igen kørte han toerkælk sammen med Tobias Wendl, og som regerende olympiske mestre samt verdensmestre fra alle tre foregående år var de storfavoritter. De levede op til værdigheden og vandt begge gennemkørsler, så de samlet var næsten 0,1 sekund hurtigere end østrigerne Peter Penz og Georg Fischler, der vandt sølv, mens tyskerne Toni Eggert og Sascha Benecken sikrede sig bronze. I stafetten bestod det tyske hold igen af kælkere (Geisenberger, Johannes Ludwig, Wendl og Arlt), der allerede havde vundet medaljer ved legene, og de sikrede sig sejren foran Canada og Østrig.

Ved vinter-OL 2022 i Beijing deltog han igen sammen med Tobias Wendl i toerkælk og stafet. I toeren var de blandt favoritterne, men det var landsmændene Toni Eggert og Sascha Benecken, der førte i World Cup'en. Wendl og Arlt vandt ikke desto mindre løbet i tiden 1.56,653 minutter foran Eggert og Benecken på 1.56,752 minutter, mens østrigerne Thomas Steu og Lorenz Koller fik bronze med 1.57,164 minutter. Dagen efter blev der kørt stafet, hvor holdet fra forrige OL, Geisenberger, Ludwig, Wendl og Arlt, igen sikrede sig guldet, denne gang foran Østrig og Letland.

Referencer

Eksterne henvisninger 
 Hjemmeside for Arlt og Wendl
 

Kælkere fra Tyskland
Olympiske mestre fra Tyskland
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Medaljevindere ved vinter-OL 2014
Medaljevindere ved vinter-OL 2018
Medaljevindere ved vinter-OL 2022
Žiar nad Hronom

Žiar nad Hronom er en by i det centrale Slovakiet. Byen ligger i regionen Banská Bystrica, ved bredden af floden Hron. Den ligger kun 170 kilometer fra den slovakiske hovedstad Bratislava. Byen har et areal på 39,09 km² og en befolkning på  indbyggere.

Referencer

Eksterne links 
 

Byer i Slovakiet
Ærkehertuginde Mathilde af Østrig

Ærkehertug Mathilde af Austria (Mathilde Marie Adelgunde Alexandra; født 25. januar 1849, Wien, død 6. juni 1867, Schloss Hetzendorf nær Wien) var en østrigsk adelskvinde. Hun var den anden datter af ærkehertug Albert, hertug af Teschen og prinsesse Hildegard af Bayern (1825–1864). Hun døde, da hun forsøgte at skjule en cigaret for sin far, og den fik antændt hendes meget brandbare kjole.

Huset Habsburg-Lothringen
Ærkehertuginder af Østrig
Hriňová

Hriňová er en by i det centrale Slovakiet. Byen ligger i regionen Banská Bystrica. Den ligger kun 230 kilometer fra den slovakiske hovedstad Bratislava. Byen har et areal på 126,49 km² og en befolkning på  indbyggere.

Referencer

Eksterne links 
 

Byer i Slovakiet
Kristiane Konstantin-Hansen

Kristiane Konstantin-Hansen, også stavet Christiane Constantin Hansen, (født 16. september 1848, død 13. juli 1925) var en dansk væver, tekstilkunstner og forhandler, der var specialiseret i broderi. Hun var datter af den berømte maler Constantin Hansen. Sammen med datteren af en anden dansk guldalderperson åbnede hun en brodeributik i det centrale København i 1873. Forretningen blev voldsomt succesfuld over de næste 30 år, og den tiltrak kunstnere fra enkeltpersoner til kirker og skoler, og den fik internationale priser. Forretningen lukkede i 1903 og gjorde det muligt for Konstantin-Hansen og hendes kollega Johanne Bindesbøll at skabe store gobeliner til Frederiksborg Slot. Konstantin-Hansen var også aktiv feminist.

Referencer

Eksterne henvisninger 
 Dansk Kvindebiografisk Leksikon - Kristiane Konstantin-Hansen

Tekstilkunstnere fra Danmark
Feminister fra Danmark
Bjørn Brandenborg

Bjørn Brandenborg (født 10. december 1991) er en dansk politiker fra Socialdemokratiet. Han er folketingsmedlem siden 2019, valgt for Fyns Storkreds.

Tidlige liv 
Han er søn af navigatør Peer Brandenborg og vuggestuepædagog Oddbjørg Brandenborg. Bjørn Brandenborg er uddannet i administrationsvidenskab (Ba.scient.adm.) fra Aalborg Universitet. Før valget til Folketinget arbejdede han som organisator for 3F Sydfyn.

Brandenborg har været Socialdemokratiets kandidat i Svendborgkredsen siden 2016. Han blev valgt ind i Folketinget ved valget i 2019. Ved dette valg fik Brandenborg 6.837 personlige stemmer, det højeste antal i Svendborgkredsen. TV2 Fyn viste på direkte TV det øjeblik, hvor Brandenborg fik valgresultatet at vide, hvorefter han ikke kunne holde tårerne tilbage.

Folketinget 
Brandenborg har varetaget flere ordførerposter og været formand for udvalg. 2019-2020 var han ordfører for social dumping, og i samme periode var han formand for Uddannelses- og Forskningsudvalget. Fra 2019 til 2021 var han desuden formand for Skatteudvalget. I 2020 fik Brandenborg nyt ordførerskab, da han blev valgt som forsknings- og uddannelsesordfører. Som ordfører arbejdede han særligt på at skabe en større geografisk balance mellem placeringen af uddannelsesinstitutioner, eksempelvis ved at få læreruddannelsen tilbage til Svendborg. Fra 2021 har Brandenborg været retsordfører.

Referencer

Eksterne henvisninger 
 

Nuværende folketingsmedlemmer fra Socialdemokraterne
Alumni fra Aalborg Universitet
Mix Anker

Marie Elisabeth "Mix" Anker (født Bojsen i 1842, Sjælland, død 1892) var en dansk skolekvinde. Hun var højskolemor på Norges første folkehøjskole, Sagatun.

Hun var datter af pastor Frits Bojsen, en af N.F.S. Grundtvigs nærmeste venner og disciple. Hun blev forlovet med den norske student Herman Anker i 1861, og efter brylluppet i 1864 rejste de til Hamar for (sammen med Olaus Arvesen) at grundlægge Sagatun Folkehøyskole. Denne skole blev et vigtigt centrum for skandinavisk samfølelse og folkelig og religiøst åndsliv, og Mix Anker spillede en vigtig rolle i dette.

Bjørnstjerne Bjørnson sagde om hende i talen ved afsløringen af bautasten over Mix og Herman Anker ved Sagatun:
"Om jeg idag kunne male et billede av opplysningenes engel, ikke vitenskapens, den er strengere, den har det attiske ved seg – men den opplysningens engel som er formidlingen mellom vitenskapen og livet, dens kvinnelige del, den som går til fantasien og hjertet og som ut fra disse skaper karakter, den lysende engel med de fakkelbærende øyne – jeg tok henne. Aldri har jeg sett noe fagrere."

Fra 1873 drev Arvesen folkehøjskolen på egen hånd, men Mix Anker fortsatte med at have indflydelse på norsk åndsliv. Hun var nær ven med flere centrale Venstre-politikere som Wollert Konow, Viggo Ullmann, Vilhelm Wexelsen og særligt Johan Castberg, og sidstnævnte blev også gift med hendes ældste datter Karen i 1892.

Referencer 

Skolefolk fra Danmark
Skolefolk fra Norge
Gertrude Barrison

Gertrude Barrison (født Gertrud Marie Bareisen, 5. februar 1880, Valby - 28. august 1946, København) var en dansk danser, sanger og skuespiller. Hun medvirkede i filmen Die große und die kleine Welt fra 1921, der blev instrueret af Max Mack.

Referencer

Eksterne henvisninger 
 

Dansere fra Danmark
Sangere fra Danmark
Skuespillere fra Danmark
Personer fra Valby